La Universitat Politècnica de València col·laborarà en el projecte de Patrimoni de la Humanitat de Sagunt
21 de febrer 2018

![](/media/1iudcf1g/63-c_intitutorestauracion_04.jpg)  
  

La Universitat Politècnica de València, com a membre del Consell Assessor del Patrimoni de la Humanitat de Sagunt, ha mostrat el seu interès a col·laborar en el projecte de Patrimoni de la Humanitat de Sagunt en la visita que l'alcalde de la ciutat, Quico Fernández, ha realitzat a esta universitat valenciana. 

La col·laboració es materialitzarà amb la celebració a Sagunt d'unes jornades dedicades a la restauració de béns patrimonials amb la finalitat d'acostar estes tècniques a tota la ciutadania. Les jornades seran el punt de partida de la nova càtedra UNESCO de la UPV dedicada a la Universitat i el Patrimoni.

  

![](/media/22mj0nq5/63-c_intitutorestauracion_03.jpg)  
  

Per a Fernández esta col·laboració és conseqüència **“de l'interés que l'Ajuntament de Sagunt ha tingut des dels inicis per comptar amb les universitats valencianes en el procés de Patrimoni de la Humanitat com un projecte obert a la ciutadania i la participació i al mateix temps implicant a les persones que ens aporten coneixements i experiència per conduir-lo amb les millors garanties possibles”**. En este sentit, l'alcalde ha celebrat la imprescindible col·laboració de la Universitat Politècnica de València **“i estem profundament agraïts per esta bona disposició d'una institució tan prestigiosa”**.

  

![](/media/lk5fkmps/63-c_intitutorestauracion_02.jpg)  
  

L'alcalde ha sigut rebut pel rector de la universitat, Francisco José Mora; el vicerector d'Alumnat, Cultura i Esport, José Luis Cueto; el director de l'Institut de Restauració del Patrimoni, Francisco Juan Vidal, i la catedràtica de Conservació i Restauració de Béns Culturals, Victoria Vivancos Ramón.  

  

![](/media/vtcncyhr/63-c_intitutorestauracion_01.jpg)  
  
L'alcalde ha visitat l'Institut de Restauració del Patrimoni, un dels centres d’investigació i desenvolupament de noves tècniques de restauració patrimonial més prestigiosos d'Espanya, i les seues unitats d'intervenció dedicades a l'arquitectura monumental i històrica, el paisatge i el patrimoni rural, l'anàlisi urbana, l'enginyeria aplicada al patrimoni, la recerca del color, la catalogació i la promoció del patrimoni i l'espai museístic i escènic. Fernández ha assenyalat que la col·laboració de l'Institut de Restauració del Patrimoni i el seu personal investigador pot aportar **“un gran valor afegit al nostre projecte des del punt de vista tecnològic perquè es tracta d'un centre pioner en el món en l'aplicació de tècniques innovadores a la restauració del patrimoni”**.  

*   [](http://www.facebook.com/sharer.php?u=https://aytosagunto.es/va/actualitat/la-universitat-politècnica-de-valència-col-laborarà-en-el-projecte-de-patrimoni-de-la-humanitat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-universitat-politècnica-de-valència-col-laborarà-en-el-projecte-de-patrimoni-de-la-humanitat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-politècnica-de-valència-col-laborarà-en-el-projecte-de-patrimoni-de-la-humanitat-de-sagunt/ "Linked In")
*   [](mailto:?body=https://aytosagunto.es/va/actualitat/la-universitat-politècnica-de-valència-col-laborarà-en-el-projecte-de-patrimoni-de-la-humanitat-de-sagunt/)